બેંગલુરુઃ ભૂતપૂર્વ ભારતીય કેપ્ટન સૌરવ ગાંગુલીની અધ્યક્ષતાવાળી બીસીસીઆઇની ટેકનિકલ કમિટીએ નવી સિઝનમાં રમાનાર રણજી ટ્રોફી અને ત્યાર બાદ યોજાનાર દુલિપ ટ્રોફીને લઈને મોટા ફેરફાર કર્યા છે. બેઠકમાં બીસીસીઆઇના અધ્યક્ષ અનુરાગ ઠાકુર અને સચિવ અજય શિર્કે પણ હાજર હતા. બીસીસીઆઇની જાહેરાત અનુસાર સમિતિએ ૨૦૧૬-૧૭ની સિઝન માટે દુલિપ ટ્રોફીના ફોર્મેટ પર ચર્ચા કરી હતી. એવી ભલામણ કરવામાં આવી હતી કે પસંદગીકારો રાઉન્ડ રોબિન ફોર્મેટની ટૂર્નામેન્ટમાં ભાગ લેવા માટે ચાર ટીમ પસંદ કરશે. સમગ્ર ટૂર્નામેન્ટ ડે-નાઇટ હશે, જ્યારે રણજી ટ્રોફીની મેચ તટસ્થ સ્થળો પર યોજવાનો પણ નિર્ણય લેવામાં આવ્યો છે.